钦定古今图书集成/明伦汇编/氏族典/第266卷 > 王继忠
## 钦定古今图书集成/明伦汇编/氏族典/第266卷 > 王继忠

按《辽史王继忠传》，“继忠不知何郡人，仕宋为郓州刺
史。统和二十一年，宋遣继忠屯定之、望都，以轻骑觇
我军耶律奴瓜等获之。太后知其贤，授户部使，以康
默记族女女之。继忠亦自激昂，事必尽力。宋以继忠
先朝旧臣，每遣使必有附赐，圣宗许受之。二十二年，
宋使来聘，遗继忠弧矢鞭策及求和札子。诏继忠与”
宋使相见，许讲和。五年，为汉人行宫都部署，封琅邪
郡王。六年，进楚王，赐国姓，拜枢密使。太平三年，致仕，
卒。子怀玉，仕至防御使。